Ysgol Gyfun Bro Morgannwg

Ysgol Uwchradd gyfun cyfrwng Cymraeg yn y Barri, Bro Morgannwg ydy Ysgol Gymraeg Bro Morgannwg (Ysgol Gyfun Bro Morgannwg gynt). Sefydlwyd yr ysgol ym mis Medi 2000, yn un o hen adeiladau Ysgol Gyfun y Barri ar Heol Colcott. Erbyn 2002, roedd 24 o athrawon a 369 o ddisgyblion yn yr ysgol ym mlynyddoedd 7 i 9. Daeth chwarter y disgyblion o gartrefi lle gallai un rhiant siarad Cymraeg, a 6% o gartrefi lle gall y ddau riant siarad Cymraeg. Wrth sefydlu'r ysgol, lleihaodd talgylch Ysgol Gyfun Gymraeg Plasmawr wrth i ddisgyblion o'r Barri, a oedd gynt yn teithio i Gaerdydd ar gyfer addysg Gymraeg pob dydd, symyd i'r ysgol newydd hon. Yn Medi 2015, cyfunwyd Ysgol Gymraeg Nant Talwg ac Ysgol Gyfun Bro Morgannwg ar yr un safle i greu Ysgol Gymraeg Bro Morgannwg yn darparu addysg o 3 i 19 oed. Ysgolion cynradd yn nhalgylch yr ysgol Ysgol Iolo Morganwg Ysgol Gynradd Pen y Garth Ysgol Gymraeg Sant Baruc Ysgol Gynradd Sant Curig Ysgol Gymraeg Gwaun y Nant Cyfeiriadau Dolenni allanol Gwefan Ysgol Gymraeg Bro Morgannwg